laion/Wikipedia-Exotic huggingface dataset:
סונטה 116

סונטה 116 היא סונטה מאת ויליאם שייקספיר. בסונטה זו עוסק שייקספיר באהבה האידיאלית הבלתי משתנה שאינה תלויה בדבר. אהבה זו, בראייתו של שייקספיר, שוהה בברית שבין מוחות של אמת. את הסונטה פותח שייקספיר במגבלה מרסנת, אותה הוא מטיל על עצמו כדי שלא להציב מכשולים בפני האהבה העילאית: אַל לִי לִבְרִית מוֹחוֹת שֶׁל אֱמֶת לְהַצִּיב מִכְשׁוֹלִים. "מוחות של אמת" מזכירים את היצורים הנעלים המופיעים בשורה הראשונה של סונטה מספר 1. From fairest creatures we desire increase "מִן הַיָּפִים בִּצּוּרִים מְבַקְּשִׁים אָנוּ בְּרָכָה," (תרגום: אברהם רגלסון) וכן מזכירים הם את השורה על "רֵעִים יְקָרִים" מסונטה 30. For precious friends hid in death's dateless night, כִּי חֶבֶר רֵעִים יְקָרִים מִסְתַּתֵּר בְּלֵיל מָוֶת בְּלִי זְמַן, (תרגום: יעקב אוסטרובר) במכלול 154 הסונטות של שייקספיר נמצאת סונטה זו במקבץ הסונטות 126–18, המופנות לנעורים. הסונטה כתובה במקור במשקל פנטמטר ימבי, בתבנית חריזה א-ב-א-ב, ג-ד-ג-ד, ה-ו-ה-ו, ז-ז. חששו של שייקספיר להוות מכשול בפני האהבה נובע מחולשת ההפכפכות האנושית הנוטה להחליף כל העת את מושאי האהבה. חולשה זו איננה אהבה כלל וכלל. האהבה האמיתית, לדידו של שייקספיר, היא נצחית, בלתי משתנה ומהווה אות וסמל קבוע לכל החולף והנע ונד. שייקספיר מדמה אהבה נצחית זו לכוכב המורה דרך לכל הספינות התועות ובכך קובע את היותה שמימית. בהצבתו את האהבה מחוץ למימד הארצי הבלתי מושג, הוא מציב שם מן הסתם גם את בעלי מוחות האמת האוחזים בה. That looks on tempests and is never shaken; It is the star to every wand'ring bark,   ובתרגומו של אפרים ברוידא: מַבִּיט סוּפוֹת וְנֶצַח לֹא יָזוּעַ, לְכָל אַסְדָּה נוֹדֶדֶת הַכּוֹכָב כאן מהדהד שוב שיר השירים ח', ז', המוכר היטב לשייקספיר: מַיִם רַבִּים, לֹא יוּכְלוּ לְכַבּוֹת אֶת-הָאַהֲבָה, וּנְהָרוֹת, לֹא יִשְׁטְפוּהָ ; הסונטה זכתה לתרגומים רבים לעברית, ובהם: תרגומו של ש. שלום, 1967. תרגומו של שמעון זנדבנק, הנאמן למילותיו של שייקספיר. נכלל בספר "הסונטות" מאת שקספיר, שיצא לאור במסגרת הספריה החדשה לשירה, 1992. תרגומו של אפרים ברוידא, 1977. תרגומה של זיוה שמיר, 2010. תרגום של אבי הסנר וגיל הראבן 2011 תרגומו של בן ציון בן משה, סונטות / שקספיר. על הסונטות / אוסקר ויילד (כפר סבא : חנות הספרים, 2000) תרגומו של יעקב אוסטרובר, "בְּשׁוּרוֹת נִצְחִיּוֹת - סונטות שייקספיר (אורכב 29.05.2020 בארכיון Wayback Machine)" תרגומה של אנה הרמן: הו! 4, ספטמבר 2006 תרגומו של אברהם עוז, מתוך: "כוחו של יופי: שירים על ימי מלחמה וימים אחרים", בעריכת נוית בראל, הוצאת פרדס, 2024. סונטה 116 מאת ויליאם שקספיר מאנגלית: אברהם עוז לֹא, אֵין מִכְשׁוֹל לִבְרִית נַפְשׁוֹת אֱמֶת! לֹא אַהֲבָה הִיא זוֹ הַמִּתְחַלֶּפֶת מוּל כָּל חִלּוּף, לֹֹא זוֹ שֶׁתִּתְגַּמֵּד בִּפְנֵי כָּל מְצוּקָה, רֹאשָׁה כּוֹפֶפֶת. לֹא, אֵיתָנָה כְּמִגְדָּלוֹר שֶׁל קֶבַע, תֵּישִׁיר מַבָּט בִּרְעֹם סוּפוֹת מַרְדּוּת; הִיא כְּכּוֹכָב סְפִינוֹת בַּיָּם נוֹתֶבֶת, עֶרְכּוֹ חִידָה, אֲבָל גָּבְהוֹ מָדוּד. הָאַהֲבָה לֹא כְּסִיל הַזְמַן, גַּם אִם אֹדֶם פָּנֶיהָ חֶרְמֵשׁוֹ יִקְצֹר. הִיא לֹא תִּכֹּף מוּל חֵלֶף הַיָּמִים, וּגְאוֹן רֹאשָׁה תִּזְקֹף עַד רֶדֶת בּוֹר. וְאִם שְׁגָגָה הִיא וּדְבָרִי כָּזָב, כְּלוּם לֹא כָּתַבְתִּי, אִישׁ עוֹד לֹא אָהַב.
גרוס מולדובני

גרוס מולדובני (ברומנית: Gros moldovenesc) הוא מטבע הכסף הראשון שהוטבע בנסיכות מולדובה. ההטבעה בוצעה בתקופת שלטונו של פטרו מושאט בשנת 1377. המטבע היה בעל קוטר של 18 מילימטרים ומשקל של כ-0.97 גרם. על צד אחד הוטבע הסמל של מולדובה, ראש של פר, עם כוכב בין קרניו ועל הצד השני מגן מפוצל, על שדה אחד שש אלומות ועל השדה השני כמות משתנה של פרחי שושן, מ-1 עד 7. הוטבעה גם כמות קטנה של מטבעות קטנים יותר, במשקל של כ-0,24 גרם, שכונו השם "מחצית הגרוס. אחד מהשליטים שבאו אחרי כן, אלכסנדרו הטוב, הטביע מטבע כפול בעוביו, "הגרוס הכפול". Istoria banilor în Moldova. Cine este primul voievod care a bătut monedă şi l-a împrumutat pe regele Poloniei cu o sumă exorbitantă (ברומנית)
פורד מודל C 10

פורד מודל C 10 (באנגלית Ford Model C Ten) היא מכונית משפחתית אשר יוצרה על ידי "Ford of Britain " ("פורד בריטניה"), חברת בת של קונצרן הרכב פורד, בין השנים 1934–1937. בין השנים 1934–1936 דגם ה"פורד מודל C 10" יוצר גם בספרד. דגמי "פורד מודל C 10" יוצאו לאוסטרליה. 2 דלתות - סדאן. 4 דלתות - סדאן. 2 דלתות - קבריולה. פורד מודל C 10 פורד מודל C 10, שנת 1936 - קבריולט פורד מודל C 10, דגם "CX Deluxe", שנת 1936 - קבריולט פורד מודל C 10 דגם "CX Deluxe", שנת 1936 פורד מודל C 10, בתצורת 4 דלתות פורד מודל C 10, בתצורת 4 דלתות פורד מודל C 10, שנת 1936 - קבריולט פורד מודל C 10, שנת 1936 פורד פורד מודל Y מדיה וקבצים בנושא פורד מודל C 10 בוויקישיתוף מכוניות פורד לפני מלחמת העולם השנייה (fordyandcmodelregister.co.uk) פורד מודל C 10 trianglemotor.com/portfolio/ford-junior-1935 "פורד מודל C 10" discover.stqry.com/v/road-transport "פורד מודל C 10" - תמונות
שלוחת אבוט

שלוחת אבוט (באנגלית: Abbott Spur) הוא שלוחה מכוסה קרח בארץ ויקטוריה שבאנטארקטיקה. השלוחה מפרידה בין קצהו התחתון של קרחון ראטגרס לבין קרחון אליסון בצידו המערבי של רכס החברה המלכותית.  שם השלוחה ניתן לה על ידי הוועדה המייעצת לשמות אנטארקטיים בשנת 1994, והיא נקראת על שם רובין ר. אבוט (Robin R. Abbott) שהיה המפעיל של מנחת המסוקים בתחנת מקמרדו, והיה פעיל בתיאום ותכנון המדעי בחקר אנטארקטיקה משנת 1984. שלוחת אבוט באתר הסקר הגאולוגי של ארצות הברית תצלום לוויין של שלוחת אבוט שלוחת אבוט באתר ה- Australian Antarctic Data Center מקור השם
קרחון אליסון (אנטארקטיקה)

קרחון אליסון (באנגלית: Allison Glacier) הוא קרחון בארץ ויקטוריה שבאנטארקטיקה. ראשו של הקרחון (חלקו העליון) ממוקם צפונית להר האגינס, והקרחון יורד מן המדרונות המערביים של רכס החברה המלכותית ומתחבר לקרחון סקלטון. שלוחת אבוט מפרידה בין קרחון אליסון לקרחון ראטגרס.  שמו של הקרחון ניתן לו על ידי הוועדה המייעצת לשמות אנטארקטיים בשנת 1963 והוא נקרא על שם לוטננט קומנדר ג 'ון קיי. אליסון, מצי ארצות הברית, צי ארה" ב, שהיה אחראי על טייסת VX-6 ששהתה חורף בתחנת מקמרדו, בשנת 1959. קרחון דייל קרחון פוטר קרחון אליסון באתר הסקר הגאולוגי של ארצות הברית קרחון אליסון באתר ממשלת ניו זילנד קרחון אליסון באתר ממשלת אוסטרליה מקור שמו של הקרחון
קרחון אליסון

האם התכוונתם ל... קרחון אליסון (אנטארקטיקה) – קרחון באנטארקטיקה קרחון אליסון (האי הרד) – קרחון במערב האי הרד
הר האגינס (אנטארקטיקה)

הר האגינס (באנגלית: Mount Huggins) הוא הר גדול חרוטי בצורתו, ברכס החברה המלכותית שבאנטארקטיקה. גובהו של ההר 3,735 מטרים מעל פני הים, המתנשא מעל ראשיהם (מוצא) קרחון אליסון, קרחון דייל וקרחון פוטר. מעבר אוסטר הוא מעבר הרים גבוה הנמצא בין הר האגינס והר קמפ. ההר התגלה על ידי משלחת דיסקברי הבריטית (שחקרה את אנטארקטיקה בין השנים 1901-1904). ההר נקרא על שם סר ויליאם האגינס, נשיא החברה המלכותית בין השנים 1900-1905. הראשון שטיפס על ההר היה החוקר ריצ'רד ברוק בשנת 1957.  מדיה וקבצים בנושא הר האגינס בוויקישיתוף הר האגינס באתר הסקר הגאולוגי של ארצות הברית הר האגינס באתר peakbagger תיאור טיפוס על הר האגינס מקור שמו של ההר
הר האגינס

האם התכוונתם ל... הר האגינס (אנטארקטיקה) – הר ברכס החברה המלכותית באנטארקטיקה הר האגינס (ניו המפשיר) – הר במדינת ניו המפשיר שבארצות הברית
פורד פומה

פורד פומה (באנגלית: Ford Puma) היא מכונית ספורט בתצורת קופה, 2 דלתות, 4 מושבים, אשר יוצרה על ידי יצרנית הרכב "פורד אירופה", (באנגלית: Ford of Europe, שם מלא: "Ford of Europe AG"), חברת בת: "פורד גרמניה" (Ford-Werke GmbH), חברת בת של קונצרן הרכב פורד, בקלן, גרמניה, בין השנים 1997–2002. 2 דלתות 4 מושבים מחיר "פורד פומה", (דגם מנוע 1,383 סמ"ק), בשנת 1999 עמד על 29,550 מרק גרמני מחיר "פורד פומה", (דגם מנוע 1,596 סמ"ק), בשנת 2000 עמד על 31,150 מרק גרמני מחיר "פורד פומה", (דגם מנוע 1,679 סמ"ק), בשנת 2000, עמד על 35,150 מרק גרמני תאוצת דגם מנוע 1,383 סמ"ק בין 0-100 קמ"ש היא 11.9 שניות תאוצת דגם מנוע 1,596 סמ"ק בין 0-100 קמ"ש היא 11.0 שניות תאוצת דגם מנוע 1,679 סמ"ק בין 0-100 קמ"ש היא 9.2 שניות פורד פומה פורד פומה, שנת 1999 מנוע פורד פומה פורד פומה - מבט לתא הנהג פורד פומה - מבט לשעון מד-אוץ פורד פומה פורד פומה, שנת 2002 פורד פומה מבט לספסל האחורי פורד פומה פורד אתר האינטרנט הרשמי של פורד פומה אתר האינטרנט הרשמי של פורד פומה מדיה וקבצים בנושא פורד פומה בוויקישיתוף פורד פומה, סרטון באתר יוטיוב פורד פומה במרוצים topgear.com/car-news/top-gear-heroes/top-gears-bargain פורד פומה whatcar.com/ford/puma/coupe Honest John, ‏Buyers' guide: Ford Puma (1997-2001), The Telegraph, 18 March 2006 פורד פומה topspeed.com/cars/ford-puma
חלבא

חלבא (בערבית: حلبا) היא עיירה בצפון לבנון המשמשת כבירת מחוז עכאר. היישוב הוקם ב-1886 על ידי מוחמד פאשה (ער') שהיה הנציב העות'מאני בלבנט. אוכלוסיית העיירה היא 4,526 תושבים נכון למפקד התושבים שנערך ב-2008. העיירה שוכנת בבקעת עכאר סמוך לנחל ערקא, בסמוך לגבול לבנון-סוריה. במקום שוכן מטה הלוגיסטיקה של הצלב האדום בצפון לבנון ודרום סוריה ומטה המחלקה לפיתוח בינלאומי של בריטניה (אנ'). אוכלוסיית העיירה מורכבת ממוסלמים סונים, נוצרים יוונים אורתודוקסים ונוצרים מרונים, כמו כן קיימים בחלבא שני מסגדים, כנסייה יוונית וכנסייה מרונית. בחלבא קיימים מבנים עתיקים ומבצרים מתקופת האימפריה הרומית, העיירה ממוקמת כ-9 ק"מ מדרום לגבול עם סוריה, כ-24 קילומטרים צפון מזרחית לטריפולי וכ-87 קילומטרים מבירת המדינה, ביירות. בשנת 2021 פרצו בעיירה הפגנות במחאה על המשבר הכלכלי במדינה. אדם ארנון, ארץ לבנון, 2005, עמ' 241 בעקבות החמרת המשבר הכלכלי: קומוניסטים הפגינו לרוחבה ולאורכה של לבנון, באתר זו הדרך, ‏22 במרץ 2021 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
ישראל ניסן רוזנבוים

רבי ישראל ניסן רוזנבוים (כ"ד בניסן ה'תש"ט, 23 באפריל 1949 – ט"ז בחשוון ה'תש"ף, 14 בנובמבר 2019) היה האדמו"ר מקרעטשניף - קריית גת. מחבר הספר "נועם ישראל". נולד ברחובות לרבי דוד משה רוזנבוים, האדמו"ר מקרעטשניף, ולאסתר רחל, בת רבי חיים מרדכי רוזנבוים מנדבורנה. נישא לרבנית יוטא מרים, בת האדמו"ר רבי יחזקאל שרגא מערץ מקהילת "תולעת יעקב" מברוקלין. בשנים הראשונות לנישואיו התגורר ברחובות, סמוך לאביו רבי דוד משה רוזנבוים. בתמוז ה'תשכ"ט נפטר אביו בפתאומיות. כעבור כשנה וחצי מאז פטירת אביו עבר להתגורר בעיר קריית גת שם הוכתר לאדמו"ר. עם השנים הקים ישיבה חסידית מצומצמת שברבות השנים נסגרה. בין תלמידי הישיבה היה רבי אהרון הערבסט. בשנותיו הראשונות בקרית גת יזם להביא ציבור חרדי לשקם תורנית את העיר, הראשונים שהגיעו מיוזמתו היו חסידי גור בתקופת הרב פינחס מנחם אלתר. עם הזמן השכונה נהייתה כקריה חרדית. אלא ששנים רבות לאחר מכן יזם להקמת שכונה חדישה ומיוחדת "קריית רמות דוד" ואכן הוקמה השכונה, כיום הקריה הקודמת מכונת "הקריה הישנה". בשנת תשנ"ט בהיותו כבן 45 חלה הידרדרות במצבו הרפואי ורופאיו אמרו שימיו ספורים עד כדי שלושה חודשים וצריך לעשות דחוף ניתוח בגופו, ובסופו של דבר הוא שרד את החולי וחי עוד כ-22 שנה. חסידיו מספרים שמאז שעשה את הניתוח התנהג יותר במידת הרחמים.[דרוש מקור][דרושה הבהרה] בקרית רמות דוד הקים בית כנסת ובנוסף גם שטיבלאך, מקווה, תלמוד תורה, כולל. ולאחר פטירתו הישיבה נפתחה שוב עם צוות חדש. קהילתו מנתה כ-100 משפחות ברחבי הארץ.[דרוש מקור] מדברי תורתו שאמר בטישים ומעמדים חובר הספר "נועם ישראל" שיצא לאור במהדורות מצומצמות. היה עורך טישים מידי ליל שבת, ט"ו בשבט, לג בעומר, פסח שני, ועוד. בכל שנה, בנר שלישי של חנוכה, היה חוגג את "יום ההצלה" שלו ממחלת הסרטן. וכן היה נוהג כאבותיו, ומנגן בכינור לאחר הדלקת הנרות, את הניגון "שיר המעלות לדוד הנה מה טוב ומה נעים". היה מקבל קהל בעצה וברכה ורבים נושעו מברכותיו. למד את תורת הקבלה עם מקובלים רבים, בעיקר פורסם שלמד חברותא בקבלה עם הרב ששון מזרחי ועם הרב מרדכי שרעבי.[דרוש מקור] בט"ז חשוון שנת תש"פ נפטר, הלווייתו מנתה אלפים שבאו מכל הארץ. במסע הלוויה הוכתר בנו הבכור רבי דוד משה כאדמו"ר מקרעטשניף-קריית גת. שאר בניו הוכתרו לאדמו"רים מטערבישאן, טשרנוביץ ומיאלען. נקבר בבית הקברות ברחובות, באוהל אדמו"רי קרעטשניף. על מצבתו נכתב שמו בצורה פשוטה ביותר ללא תואר "אדמו"ר", כפי שביקש בצוואתו. רבי דוד משה ירש את מקומו של אביו. נשוי לבת-שבע, בת הרב עקיבא רבינוביץ, האדמו"ר מפוריסוב. רבי יחזקאל שרגא, האדמו"ר מטרעבישאן, נשוי לרבקה מרים, בת רבי אריה רוזנפלד מפינסק קרלין. הקים חצר עם ישיבה בבית שמש. רבי חיים מרדכי, האדמו"ר מקרעטשניף טשערנוביץ', נשוי לסימא, בת רבי דוד קאהן מתולדות אהרן, פתח חצר בירושלים, וצפוי לעבור לחריש (יישוב). רבי שלום אליעזר זאב, האדמו"ר ממיאלען. נשוי לבת האדמו"ר מראדושיץ, בשנים הראשונות כיהן כאדמו"ר בקרית גת, ובשנת תשפ"ד הודיע כי הוא עובר עם בני קהילתו לבני ברק, לשכונה החדשה "מתחם הסופרים" בצפון העיר. רפי פרלשטיין, נס ההצלה, שיעורי התורה ושר הביטחון שנחלץ להגן על הרבי בגופו: הרבי מקרעטשניף קריית גת • פרופיל, ז' באדר ה'תשע"ז, באתר כל הזמן משה ויסברג, אבל כבד בעולם החסידות: האדמו"ר מקרעטשניף קרית גת זצ"ל, באתר בחדרי חרדים, 14 בנובמבר 2019 נהרגה בחודש כסלו תשל"ה בתאונת דרכים האח הגדול התבטא בטיש: "מה לעשות שבמשרד הפנים אני הגדול" - בחדרי חרדים, באתר חדרי חרדים
בלה-בלה

בלה-בלה (באנגלית: Bela-Bela, משמעות בצוואנה: "הסיר שרותח") היא עיר במחוז וטרברג שבפרובינציית לימפופו שבדרום אפריקה. שמה נובע מכך שהיא ממוקמת בסמוך למעיינות חמים, אשר מספקים 22,000 ליטרים לשעה בטמפרטורה של 52 מעלות צלזיוס. העיר נקראה בעבר וורמבאת'ס (באנגלית: Warmbaths; באפריקאנס: Warmbad, ורמבאד; הלחם בסיסים שמשמעותו המילולית היא "מרחצאות חמים"), אך השם שונה לשם הנוכחי בשנת 2002. שם נוסף אשר היה בשימוש עד תחילת המאה העשרים הוא הרטינגסבורג (באנגלית: Hartinsburg). כששבטי הצוואנה היגרו אל אזור העיר בתחילת המאה ה-19, הם גילו את המעיינות החמים. חלוץ בשם קארל ואן הרדן הקים את החווה הראשונה באזור, שלימים הפכה לעיירה בלה-בלה. ב-1873, המשטר של הרפובליקה הדרום-אפריקאית בראשותו של הנשיא תומאס פרנסואה בורחרס (אנ') קנה את האדמה, והקים רשות שנקראה הרטינגסבורג, על שמו של הביולוג ההולנדי פיטר הרטינג. במהלך מלחמת הבורים כבשו הבריטים את המקום, ושינו את שמו לוורם באת'ס - המרחצאות החמים. בשנת 1920 הוכרזה וורמבאת'ס כעיירה, ונבנו בה שכונות חדשות שתוכננו על ידי האדריכל ג'ון אברהם מופט (John Abraham Moffat). בשנת 1950 היא הפכה למחוז משפטי נפרד. בשנת 1960 היא הוכרזה כעיר. ב-14 ביוני 2002 החליטה הממשלה הדרום אפריקאית לשנות את שמה של העיר ל"בלה-בלה". מדיה וקבצים בנושא בלה-בלה בוויקישיתוף "History of Warmbaths/ Bela-Bela". Marula Marketing. אורכב מ-המקור ב-2010-01-10. נבדק ב-14 בדצמבר 2009. {{cite web}}: (עזרה) "Warmbad / Bela Bela Information and Accommodation". אורכב מ-המקור ב-30 בדצמבר 2008. נבדק ב-31 באוקטובר 2009. {{cite web}}: (עזרה)
מזקקת רמת הגולן

מזקקת רמת הגולן היא מזקקת ויסקי ישראלית, הנמצאת באזור תעשייה קצרין ברמת הגולן. המזקקה הוקמה בשנת 2014 על ידי דוד ציבל, עולה מקנדה, שהתיישב בקצרין והחליט להפוך את תחביבו, הכנת ויסקי, למקצוע. הויסקי הראשון זוקק בספטמבר 2014 ויושן בחביות ששימשו קודם לכן ביקבי רמת הגולן. מאוחר יותר גייס ציבל כספים בדרך של מימון המונים, על ידי מכירת בקבוקי ויסקי עתידיים ובקבוקי ויסקי לא מיושן. בהמשך רכשה המזקקה שני דודי זיקוק, וישון הויסקי נעשה בחביות ממקורות ומסוגי עץ שונים, בהם עץ אלון אמריקאי חדש חרוך. המזקקה מייצרת ויסקי סינגל מאלט, ליקר ויסקי בטעמים דבש ומייפל, ברנדי, ג'ין, אבסינת, ערק. מוצרי המזקקה כשרים. מוצרי המזקקה זכו בפרסים:: Gewurztraminer Gaphna - Terravino Double Gold 2016 Golani Whisky - Terravino Silver 2016 Holy Spirit Absinthe - Terravino Silver 2016 רעות ברנע, וויסקי, דבר עברית: הסינגל מאלט הישראלי הראשון יושק השבוע, באתר כלכליסט, 22 במאי 2017 מירה איתן, עולם חדש: מזקקות כחול-לבן, אתר "סנהדרינק", 18 בספטמבר 2016 מזקקת רמת הגולן באתר "ויסקי ישראל" אתר האינטרנט הרשמי של מזקקת רמת הגולן מזקקת רמת הגולן, ברשת החברתית פייסבוק מזקקת רמת הגולן, ברשת החברתית אינסטגרם יאיר גת, גולני שלי, באתר ישראל היום, 24 ביוני 2016 דניאלה שאול, מדליות בינלאומיות למזקקת הויסקי ברמת הגולן, אתר "שישי בגולן", 3 בדצמבר 2015 גולני - מזקקת רמת הגולן, ברשת החברתית פייסבוק
Enjoy Movies

Enjoy Movies הוא שמה של חברה רוסית המתמחה בהפקת סרטים לקהל הרחב. נוסדה בשנת 2010 על ידי סאריק אנדראסיאן, גוונד אנדראסיאן וגאורגי מלקוב. המטה הראשי של החברה נמצא במוסקבה. החברה במקור התמחתה בהפקת קומדיות. סרטים רבים הצליחו יפה בקופות, שניים מהם ("גבר בהריון" ו"אמהות") היו לשוברי קופות ברוסיה. עם זאת, רוב הסרטים ספגו ביקורות שליליות מהצופים והמבקרים. בשנת 2012, החברה הפיקה 5 סרטים, שגרפו יחד כ-836 מיליון רובלים (בתקופה מ-2 בינואר ועד 17 בדצמבר 2012) והחברה הוכתרה לאחת מחברות הסרטים המכניסות ביותר לשנת 2012. מאוחר יותר, החברה ניסתה להפיק סרטים בתקציבי עתק, בתקווה שאלה יהפכו לשוברי קופות כגון "המאפיה: משחק הישרדות" ו"המגינים", שנכשלו: רוב סרטיה בתקופה זו נכשלו בקופות. ביוני 2017, החברה הודיעה על כוונתה להכריז על פשיטת רגל. עם זאת, בספטמבר של אותה השנה, האולפנים הכריזו כי המצב הפיננסי התייצב. ב-20 במאי 2013 במסגרת שוק הסרטים בקאן, החברה החלה בשיתוף פעולה עם חברת Renovatio Entertainment, ועם חברת ההפקות Glacier Films של היידן כריסטנסן ואחיו, ויחד הכריזו על שיתוף פעולה בהפקת סרטים קטנים בתקציב של כ-1.5 מיליון דולר. הסרט הראשון היה הסרט "שוד אמריקאי". הצילומים התרחשו ביוני 2013. את התפקידים הראשיים בסרט גילמו היידן כריסטנסן, אדריאן ברודי וג'ורדנה ברוסטר. לאחר "שוד אמריקאי" הם הפיקו יחד את קומדיית האימה "Cooties" עם אלייג'ה ווד בתפקיד הראשי. מדיה וקבצים בנושא Enjoy Movies בוויקישיתוף אתר האינטרנט הרשמי של Enjoy Movies Enjoy Movies, ברשת החברתית VK "«Ёлки» против «Мам»: Enjoy Movies, Сарик и Галустян". אורכב מ-המקור ב-2012-12-30. נבדק ב-2018-01-11. Организации Москвы: Кинокомпания «Enjoy movies» "КароПрокат + Enjoy Movies: «Няньки», «Карлосон!», «Мамы» и другие". אורכב מ-המקור ב-2012-12-30. נבדק ב-2018-01-11. "Георгий Малков: «Для нас «свои» – это зрители»". Бюллетень кинопрокатчика. אורכב מ-המקור ב-2012-12-30. נבדק ב-2018-01-11. Артур Чачелов. "Лидеры 2012: Самые кассовые кинокомпании и продюсерские центры России". Фильм Про. Enjoy Movies намерена объявить о банкротстве | Новости Единый федеральный реестр сведений о фактах деятельности юридических лиц Кинокомпания, выпустившая «Защитников», хочет объявить себя банкротом Enjoy Movies отзывает заявление о банкротстве "Enjoy Movies и Renovatio Entertainment объявили о международном сотрудничестве". Кристенсены и Андреасяны стали партнерами
פכיצפלוזאוריים

פכיצפלוזאוריים (Pachycephalosauridae) היא משפחה של דינוזאורים בעלי אגן דמוי עוף המתאפיינים בכיפת גולגולת משוריינת וחזקה, איתם הם יכלו לנגוח ביריבים וטורפים. דינוזאורים אלה יכלו להגיע לאורך 5 מ' ולשקול עד 500 ק"ג, והם היו אוכלי צמחים. גולגולתם כוסתה בשכבת מגן עבה מאוד וגם בזיזי עצם קטנים ואצל כמה מינים בקרניים חדות. הם יכלו לנגוח ביריביהם ובטורפים בלי להיפגע. הם נעו על שתי רגליים ונדדו בעדרים. דינוזאורים אלה חיו רק בתקופת הקרטיקון ונכחדו יחד עם שאר הדינוזאורים לפני 66 מיליון שנה. אקרותולוס (Acrotholus) Amtocephale Foraminacephale סטגוצרס (Stegoceras) Colepiocephale גרבית'ולוס (Gravitholus) Texacephale Hanssuesia ספיירות'ולוס (Sphaerotholus) אלסקצפל (Alaskacephale) פכיצפלוזאורוס (Pachycephalosaurus) סטיגימולוק (Stygimoloch) דרקורקס (Dracorex) טילוצפל (Tylocephale) פרנוצפל (Prenocephale) הומלוצפל (Homalocephale) גויוצפל (Goyocephale) ואננוזאורוס (Wannanosaurus) כמה מדענים רואים בהומלוצפל, הגויוצפל והואננוזאורוס (Wannanosaurus) חברים במשפחה נפרדת - הומלוצפליים (Homalocephalidae). מדיה וקבצים בנושא פכיצפלוזאוריים בוויקישיתוף פכיצפלוזאוריים, באתר האנציקלופדיה של החיים (באנגלית) פכיצפלוזאוריים, באתר GBIF (באנגלית)
פלסיוזאורוס

פלסיוזאורוס (שם מדעי: Plesiosaurus) הוא סוג של זוחל ימי נכחד מסדרת הפלזיוזאוריה. הוא חי בתקופת היורה שבמזוזואיקון בימים הקדומים. מאובניו נמצאו כמעט שלמים בבריטניה. הפלסיוזאורוס הגיע לאורך 3.5 מטרים (11 רגל). הוא היה בעל צוואר מוארך ובקצהו לסתות גדולות שיכלו להיפער, היו לו סנפירים הדומים לסנפירי כלב ים, והוא היה יכול לשוט בעזרתם במהירות. בקצה הגוף היה לו זנב קצר. לאחר ההכחדה ההמונית לפני כ-250 מיליון שנה נוספו לו חוליות צוואר ומספרן הגיע ל-72. מעריכים כי פלג גופו העליון התארך מ-40% ל-90% מאורך גופו במשך 5 מיליון שנה. ייתכן שהחיה נעזרה בצווארה הארוך בצייד. הפלסיוזאורוס היה יצור ימי שעלה ליבשה לעיתים רחוקות. הוא ניזון בעיקר מדגים ורכיכות ימיות אותם הוא צד ברדיפה בעזרת סנפיריו הגדולים. לא ידוע אם הוא עלה ליבשה כדי להטיל ביצים או השריץ בים. בשנת 2022 נטען כי פלסיוזאורוסים יכלו לחיות גם במים מתוקים, אך סבורים שהם נכחדו יחד עם הדינוזאורים לפני כ-66 מיליון שנה. בנוסף, נוצר אגם לוך נס לפני 10,000 שנה, כשלפני כן היה קרחון. בעבר הסוג אטנבורוזאורוס (Attenborosaurus) היה מין בסוג זה אך הוא הופרד לסוג עצמאי. המפלצת מלוך נס מבוססת על הפלסיוזאורוס מתצלום מזויף שצולם בלוך נס בסקוטלנד. בספר "מסע אל בטן האדמה", מאת ז'ול ורן, נראה פלסיוזאורוס נלחם באיכתיוזאור. הפלסיוזאורוס תוכנן להופיע בסרט "עולם היורה" של קולין טרוורו בלגונה הימית, אך נחתך מהסרט ובמקומו נותר המוזאזאורוס. הוא מופיע בסדרה "דינו דן" בעונה השנייה ובסדרה "פלאווורלד". הוא נראה במשחקי המחשב: "עולם היורה: המשחק", "Jurassic World Evolution 2", "פארק היורה 3: בניית פארק", ב-"Zoo Tycoon" בחלק "Dinosaur Digs" וב-"Dino Crisis 2". מדיה וקבצים בנושא פלסיוזאורוס בוויקישיתוף פלסיוזאורוס, באתר GBIF (באנגלית) משי אייד, המפלצת הימית שהאריכה מאוד את הצוואר, באתר ynet, 12 בספטמבר 2023 ניו יורק טיימס, תגלית על דינוזאור שחי במים מתוקים מסעירה את חובבי המפלצת מלוך נס, באתר הארץ, 7 באוגוסט 2022 ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
שמן אובליפיחה

שמן אובליפיחה נגזר מפירות וזרעי הצמחים בקבוצה של מינים של הסוג Hippophae, הנפוץ ביותר מהם הוא Hippophae rhamnoides. מאחר שמינים השייכים לסוג זה צוברים שומנים ב mesocarp (החלק הבשרני של הפרי), השמן יכול להיות מופק גם מזרעי הפרי וגם מבשר הפרי. שמן זה משמש במוצרי קוסמטיקה ומוצרים לעור. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ליאונרד ראוולף

ליאונרד ראוולף (בגרמנית: Leonhard Rauwolf; ‏21 ביוני 1535 – 15 בספטמבר 1596) היה רופא, בוטנאי וחוקר טבע גרמני. ידוע בעיקר בתרומתו לידע הבוטני ממסעו ללבנט ומסופוטמיה בשנים 1573–1575. מטרתו העיקרית של המסע הייתה מציאת מקורות חדשים לצמחי מרפא. זמן קצר לאחר שחזר, הקים את העשבייה הראשונה לצמחי האזור והוציא סדרת פרסומים של תאורים בוטניים חדשים. מאוחר יותר הוא פרסם את סיפור המסע והאזורים בהם ביקר. ליאונרף הוא הבוטנאי הראשון מאז עידן ימי הביניים שביקר בארץ ישראל ופרסם בעשבייה שהקים כ-200 מיני צמחים מהאזור. הוא האירופאי הראשון שתיאר את עכובית הגלגל ואת פולי הקפה שראה בחלב, סוריה. מדיה וקבצים בנושא ליאונרד ראוולף בוויקישיתוף סיפור המסע של ראוולף ללבנט, תורגם לאנגלית ב-1693 בקובץ סיפורי מסע למזרח הקרוב מאת ג'ון ריי.
מיקרוגרפיה

מיקרוגרפיה (מיקרו-זעיר גרפיה-כתב) היא אמנות יהודית של יצירת ציורים המורכבים מאותיות זעירות. המיקרוגרפיה הייתה מצויה כבר בכתבי היד העבריים הקדומים ביותר ששרדו בידינו ממאה ה-10. המיקרוגרפיה מתבטאת בכתיבה בכתב עברי זעיר עד זערורי, היא עשתה שימוש בפרט בטקסטים של רשימות המסורה הגדולה אם כי קיים גם שימוש בטקסטים מקראיים אחרים. אמנות זו עיטרה לרוב את השוליים בכתבי יד של התנ"ך והיא יוצרת בכתב הזעיר את קו היקף של צורות גאומטריות קישוטיות או פיגורטיביות. עיטורים אלו לעיתים נוצרו גם לצורך איור. יש המשערים כי לתופעה קיימת השפעה דתית, מחמת ההגבלה ביהדות על יצירת צורות מסוימות. בנסיבות דומות לכך התפתחה גם הקליגרפיה המוסלמית (אנ'). המיקרוגרפיה באה לביטוי גם כיצירת אמנות בכתיבה זערורית על פני חומרים שונים, כמו גרגרי אורז, או בדחיסת טקסטים על שטח מסוים שבכתיבה רגילה היא בלתי אפשרית להכלה. קליגרפיה קליגרמה (אנ') קסרין קוגימן-אפל, אמנות יהודית בין אסלאם לנצרות : עיטור ספרי תנ"ך עבריים בספרד, פרק שביעי, עיטור מיקרוגרפי בקסטיליה החדשה, הוצאת הקיבוץ המאוחד, רעננה 2001, עמ' 172 מידע על מיקרוגרפיה בקטלוג הספרייה הלאומית דליה-רות הלפרין, מיקרוגרפיה - אמנות הציור באותיות, בבלוג "הספרנים" של הספרייה הלאומית, מרץ 2019 דליה-רות הלפרין, ‏מיקרוגרפיה – מסורת וחידוש, כעת, עמ' 205 ארכיון אסף מיקרוגרפיה, בספרייה הלאומית ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
לונדון גאזט

הלונדון גאזט (באנגלית: The London Gazette) הוא העיתון המתעד הרשמי של ממשלת בריטניה. חלק מהפרסומים המתפרסמים בו הם פרסומי-חובה על פי החוק, ומועד פרסומם מהווה מועד מחייב (למשל לכניסת חוקים ותקנות לתוקף וכניסה לתוקף של תוארי אצולה). העיתון נוסד ב-7 בנובמבר 1665 בשם "אוקספורד גאזט" ולפיכך הוא ככל הנראה כתב העת הוותיק ביותר הנדפס באופן סדיר בממלכה המאוחדת. מו"ל העיתון הוא המשרד למידע ציבורי (Office of Public Sector Information) וזכויות היוצרים של פרסומיו שייכות לכתר. העיתון רואה אור באופן שבועי. עיתונים מתעדים נוספים של הממלכה הם הבלפסט גאזט והאדינבורו גאזט, הכוללים חלק מהפרסומים של הלונדון גאזט הרלוונטיים לצפון אירלנד וסקוטלנד, בהתאמה. בנובמבר 1665 נמלטה חצרו של צ'ארלס השני מלונדון לאוקספורד מפחד המגפה הגדולה של לונדון ואנשי החצר פחדו לגעת בעיתונים שהגיעו מן הבירה. לפיכך הודפס העיתון ברישיון הכתר על מנת לבשר את החלטות דבר המלך במועצה. ב-5 בפברואר 1666, לאחר שובו של המלך ללונדון, התפרסם לראשונה הלונדון גאזט (החל מגיליון מספר 24). העיתון נשלח למנויים ולא הופץ לציבור הרחב. החל מ-1889 התבססה הדפסת העיתון ברישיון על ידי מדפיס פרטי תחת פיקוחו של "משרד הכתיבה המלכותי" (Her Majesty's Stationery Office). בשנות ה-90 של המאה ה-20 הפך המשרד ההיסטורי למחלקה במשרד למידע ציבורי. חוקים שחוקק הפרלמנט של הממלכה המאוחדת או הפרלמנט הסקוטי ואושרו על ידי הכתר הודעות על בחירות לנציגים עבור מקומות שהתפנו בבית הנבחרים הבריטי הודעה על מינויים רשמיים לשורה של משרות ציבוריות הודעות על מינויים וקידומי דרגה לקציני הכוחות המזוינים של בריטניה הודעות על חדלות פרעון של יחידים וחברות הכרזות על הענקת תוארי אצולה ואותות כבוד שינויי שמות משפחה או סמל משפחתי הצהרות הכתר והודעות אחרות של בית המלוכה למונח "להופיע בגאזט" הנסובה על אדם פרטי יכולה להיות לפיכך משמעות כפולה ומהופכת: קידום בדרגה או קבלת תואר אצולה מחד, או הודעה על פשיטת רגל, מאידך. החומר בעיתון מהווה כר נרחב למחקר אקדמי כמקור ראשוני. המשרד למידע ציבורי מספק את כל הגיליונות ההיסטוריים במספר פורמטים, הן לחיפוש גליונות סרוקים וטקסט באמצעות אתר אינטרנט, והן בפורמטי טקסט מגוונים (XML, JSON, RDF, XHTML, HTML5). מדיה וקבצים בנושא לונדון גאזט בוויקישיתוף אתר האינטרנט הרשמי של לונדון גאזט (באנגלית) לונדון גאזט, ברשת החברתית אקס (טוויטר) גיליון מספר 1 גיליון 24, הראשון שנקרא "לונדון גאזט" דף החיפוש באתר פומטים שימוש במידע